*د افغانی سرې میاشتې د کندز نمایندګۍ ریاست!* السلام علیکم و رحمته الله و برکاته. نن چهارشنبه ورځ دروان ۱۴۴۵ سپوږمیز کال د جمادی الثانی میاشتې ۲۱ مه نېټه درنو همکارانو! کوم لارښود چې د امیرالمؤمنین حفظه الله لخوا نظامی او ملکی مسؤلینو ته د اسلام مبارک دین د شرعیت په رڼا کې د شرعی دورې په اړه د سیمینار دایرولو په موخه د کندوز ولایت درانه مقام څخه رسمآ د شمال ختیځ زون او د کندوز نمایندګۍ ریاستونو ته رالېږل شوی وو؛ په لاندې ډول اجراات ترسره شول. د شنبې ورځ د روان ۱۴۴۵ سپوږمیز کال د جمادی الثانی میاشتې له ۱۷ تر ۲۱ مې نېټې پورې د یادې موضوع په تړاو سیمینار پیل شو. همدارنګه په یاد سیمینار کې د شمال ختیځ سیمه ییز زون رئیس ښاغلی محمد شفیع هجرت، د کندوز نمایندګۍ رئیس ښاغلی محمد رضا ناصری د زون او نمایندګۍ ټولو کارکونکو برخه اخستې وه. د یادولو وړ ده چې د تدریس چاری د شمال ختیځ سیمه ییز زون د دعوت او ارشاد عمومی مدیر ښاغلی مولوی محمد فواد صدیقی له لوری: د ( تقوا ارزښت، ښه اخلاق، د خدای ج په سپڅلی لاره کې جهاد، امانت، اطاعت، د شرعت په رڼا کې لارښود مجاهدینو ته او د نیت د ارزښت) تر عنوان لاندې د تدریس چارې په بشپړ ډول ترسره شوې. په درنښت #: د کندوز نمایندکۍ دخپرونو مدیریت